The 400 Million
The 400 Million () također poznat i pod naslovom China in 1938 () je američko-kineski crno-bijeli dokumentarni film snimljen 1939. godine u režiji Jorisa Ivensa. Napravljen je za vrijeme tada aktualnog rata između Japana i Kine, te mu namjera bila potaknuti međunarodnu, a prije svega američku, javnost da podrži kinesku stranu. Film prikazuje japanske ratne zločine protiv kineskog stanovništva, ali i daje kratak pregled kineske historije sa posebnim naglaskom na 20. vijek, odnosno transformaciju Kine pod republikanskim režimom u modernu i prosvijećenu državu, te sugerira kako su japanski vlastodršci time bili toliko ugroženi, da su poduzeli napad ikakvog povoda; film također prikazuje kako Kinezi, usprkos toga što su izgubili važnije gradove i morsku obalu, nastavljaju razvijati ratnu industriju u unutrašnjosti, te vode gerilski rat protiv Japanaca u pozadini, a završava prizorima manjih kineskih vojnih pobjeda koje sugeriraju da će se ratna sreća okrenuti.

Ivens je film snimio zajedno sa znamenitim ratnim fotoreporterom Robertom Capom, pri čemu je materijal prikupljao na područjima pod kontrolom  koumintanške Nacionalne revolucionarne armije i komunističke NOA, te raznih milicija koje su se borile u japanskoj pozadini. Iako je Ivens bio gorljivi komunist, izbjegao je svaki spomen građanskog rata između Koumintanga i komunista, te umjesto toga prikazao kako se svi Kinezi bore pod vodstvom kuomintanškog vođe Chiang Kai-sheka. Ivensove prokomunističke simpatije su svoj odraz pronašle tek u tome što je najveće kineske uspjehe pripisao 8. pješadijskoj armiji, komunističkoj formaciji nominalno u redovima kineske redovne vojske. Ivens je također nakon završetka snimanja kameru i drugu opremu poklonio komunistima, omogućivši im da osnuju vlastiti filmski studio u Yan'anu; nakon uspostave komunističkog režima, često posjećivao Kinu, te je ona bila čest motiv dokumentarnih filmova u kasnijoj fazi njegove karijere.

The 400 Million je zapadnoj javnosti prvi put pružio priliku da čuju patriotsku pjesmu Marš dobrovoljaca koja će kasnije postati službena himna NR Kine. I pjesmu, ali i Ivensove materijale je nekoliko godina kasnije iskoristio Frank Capra u svom filmu The Battle of China, dijelu znamenite propagandne serije Why We Fight.

Izvori

Vanjske veze
 The 400 Million at the Internet Movie Database

Američki filmovi
Kineski filmovi
Dokumentarni filmovi
Propagandni filmovi
Authority control 2